CELEX: 
Language: da
Date: 1998-07-04 00:00:00
Title: Rådets afgørelse af 16. juni 1998 om Det Europæiske Fællesskabs tiltrædelse af Den Almindelige Kommission for Fiskeri i Middelhavet

Avis juridique important

|

31998D0416

98/416/EF: Rådets afgørelse af 16. juni 1998 om Det Europæiske Fællesskabs tiltrædelse af Den Almindelige Kommission for Fiskeri i Middelhavet  

EF-Tidende nr. L 190 af 04/07/1998 s. 0034 - 0035

RÅDETS AFGØRELSE af 16. juni 1998 om Det Europæiske Fællesskabs tiltrædelse af Den Almindelige Kommission for Fiskeri i Middelhavet (98/416/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 2, første punktum, og stk. 3, andet afsnit,under henvisning til forslag fra Kommissionen (1),under henvisning til samstemmende udtalelse fra Europa-Parlamentet (2), ogud fra følgende betragtninger:Fællesskabet er signatar af De Forenede Nationers Havretskonvention, der forpligter alle det internationale samfunds medlemmer til at samarbejde om forvaltning og bevarelse af havets levende ressourcer;med hensyn til havfiskeri har Fællesskabet kompetence til at vedtage foranstaltninger til forvaltning og bevarelse af fiskeressourcerne og til i så henseende at indgå forpligtelser med tredjelande eller internationale organisationer;forvaltningen og bevarelsen af Middelhavets levende ressourcer kræver internationale regler;med henblik herpå blev aftalen om oprettelse af Den Almindelige Kommission for Fiskeri i Middelhavet, i det følgende benævnt »GFCM«, indgået;for at bidrage til bevarelsen af de levende havressourcer i den zone, der omfattes af GFCM, og hvor Fællesskabets fiskere udøver deres aktivitet, er det nødvendigt for Fællesskabet at tiltræde GFCM;Det Europæiske Fællesskab blev medlem af De Forenede Nationers Levnedsmiddel- og Landbrugsorganisation (FAO) den 26. november 1991;Det Europæiske Fællesskabs tiltrædelse af GFCM er mulig i henhold til artikel I, stk. 2, i aftalen om GFCM, sammenholdt med artikel XIV i FAO's reviderede stiftelsesvedtægt;GFCM-aftalen og dens forretningsorden er blevet tilpasset for at gøre Det Europæiske Fællesskabs tiltrædelse mulig -TRUFFET FØLGENDE AFGØRELSE:Artikel 1 1. Fællesskabet tiltræder Den Almindelige Kommission for Fiskeri i Middelhavet ved erklæringen om accept af aftalen om og forretningsordenen for denne organisation ifølge instrumentet i bilag I.Det Europæiske Fællesskab afgiver desuden en generel erklæring om udøvelse af kompetence og stemmeret, der er aftalt mellem Rådet og Kommissionen.2. Teksten til aftalen om og forretningsordenen for Den Almindelige Kommission for Fiskeri i Middelhavet er vedlagt i henholdsvis bilag II og III.Udfærdiget i Luxembourg, den 16. juni 1998.På Rådets vegneM. MEACHERFormand(1) EFT C 124 af 21. 4. 1997, s. 61.(2) EFT C 195 af 22. 6. 1998.BILAG I Instrument for tiltrædelse af Den Almindelige Kommission for Fiskeri i Middelhavet Hr. Generaldirektør,Jeg skal hermed meddele Dem, at Det Europæiske Fællesskab har besluttet at tiltræde Den Almindelige Kommission for Fiskeri i Middelhavet. Jeg beder Dem derfor modtage nærværende instrument, hvorved Fællesskabet accepterer aftalen om og forretningsordenen for Den Almindelige Kommission for Fiskeri i Middelhavet ifølge dens artikel I og XI, samt Det Europæiske Fællesskabs generelle erklæring om udøvelse af kompetence og stemmeret efter artikel II, stk. 6, andet punktum, i nævnte aftale.Det Europæiske Fællesskab accepterer formelt og uden forbehold de forpligtelser, der følger af medlemskabet af Den Almindelige Kommission for Fiskeri i Middelhavet, sådan som nedfældet i aftalen om og forretningsordenen for nævnte kommission og forpligter sig højtideligt til at efterleve de forpligtelser, der er i kraft på tiltrædelsestidspunktet.Modtag, hr. generaldirektør, forsikringen om min mest udmærkede højagtelse.Formand for Rådet for Den Europæiske UnionHr. DioufGeneraldirektørDe Forenede Nationers Levnedsmiddel- og LandbrugsorganisationVia delle Terme di CaracallaI-00100 Rom